Diari Oficial de la Generalitat Valenciana


Sumari del DOGV 3646, del 16-12-1999 (1999/10084)

RESOLUCIÓ de 30 de novembre de 1999, del conseller de Medi Ambient, per la qual s'insta a la realització dels treballs previstos en el projecte de silvicultura preventiva per a l'execució i el manteniment de la xarxa d'àrees tallafocs per a la defensa de les muntanyes de la vall d'Ayora a l'oest de la carretera N-330 davant del risc d'incendis forestals.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3646

Data del DOGV
:   16-12-1999

Secció del DOGV
:   V. ALTRES ANUNCIS - E) MEDI AMBIENT

Número del document
:   1999/10200


Data del document
:   30-11-1999

Organisme emissor
:   Conselleria de Medi Ambient

Tipus de document
:   Resolució

Anàlisi jurídica

 Descriptors 

:   * Ayora
    * Requena
    * Jalance
    * Cofrentes
    * Zarra
    * Jarafuel
    * silvicultura

RESOLUCIÓ de 30 de novembre de 1999, del conseller de Medi Ambient, per la qual s'insta a la realització dels treballs previstos en el projecte de silvicultura preventiva per a l'execució i el manteniment de la xarxa d'àrees tallafocs per a la defensa de les muntanyes de la vall d'Ayora a l'oest de la carretera N-330 davant del risc d'incendis forestals. [1999/X10460]
  
Vist el Decret 269/1997 de 21 d'octubre, del Govern Valencià, pel qual les muntanyes de la vall d'Ayora a l'oest de la carretera N-330 són declarades Zona d'Actuació Urgent (ZAU) per tal de ser defensades davant del risc d'incendis forestals, que en el seu article 4 estableix l'obligatorietat de fer els treballs previstos en el projecte de silvicultura preventiva per a l'execució i el manteniment de la xarxa d'àrees tallafocs redactat per a aquesta finalitat per la Direcció General de Recursos Forestals de la Conselleria de Medi Ambient.
  
Atés que, d'acord amb el que s'ha disposat en l'article 24 de la Llei 3/1993, de 9 de desembre, de la Generalitat Valenciana, Forestal de la Comunitat Valenciana, aquells propietaris públics o privats que no s'hagueren acollit a la fórmula del conveni establida en el decret anterior, podran executar directament els treballs en un termini no superior als dos anys des de l'aprovació d'aquest.
  
Atés que hi ha una sèrie de propietaris, afectats pels treballs previstos en el projecte de silvicultura preventiva per a la xarxa d'àrees tallafocs per a la defensa de les muntanyes de la Vall d'Ayora a l'oest de la carretera N-330, que no s'han acollit fins ara a la fórmula del conveni.
  
Vista la proposta d'actuació que eleva la Direcció General de Recursos Forestals, d'acord amb les atribucions conferides per la disposició final primera del Decret 269/1997, resolc:
  
Primer
  
Tots els propietaris públics i privats de terrenys afectats pels treballs previstos en el projecte de Silvicultura Preventiva per a la Xarxa d'Àrees Tallafocs per a la Defensa de les Muntanyes de la Vall d'Ayora a l'oest de la carretera N-330 (projecte 97/08/146 € 722/97/V), que s'enumeren en l'annex I, i que no s'hagen acollit a la fórmula del conveni, han d'acreditar en un termini de sis mesos comptats a partir de l'endemà de la notificació d'aquesta resolució, per qualsevol de les fórmules previstes en el procediment administratiu comú, la correcta realització dels treballs que el projecte esmentat més amunt arreplega per a les propietats afectades.
  
Segon
  
Una vegada transcorregut el termini previst en l'apartat anterior, i en el cas en què els treballs no s'hagueren fet, o sí que s'hagueren fet però de manera incorrecta, d'acord amb el que s'ha disposat en l'article 4, apartat 4 del Decret 269/1997, es procedirà a l'execució subsidiària d'aquests treballs per part de l'administració forestal a càrrec de la persona obligada, com també l'ocupació temporal dels terrenys afectats durant el termini d'execució.
  
Tercer
  
Contra aquesta resolució, que és definitiva en via administrativa, es pot interposar recurs contenciós administratiu en el termini de dos mesos comptats a partir de l'endemà de la recepció de la resolució, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'ha disposat en els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sens perjudici de la interposició del recurs potestatiu de reposició davant de la Conselleria de Medi Ambient en el termini d'un mes comptat a partir de l'endemà de la notificació de la resolució, d'acord amb el que s'ha disposat en els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 30 de novembre de 1999.- El conseller de Medi Ambient: Fernando Modrego Caballero.
  
Annex I.
  
Relació de propietaris
  
(1) Expedient
  
(2) Propietaris
  
(3) Municipi
  
(4) Parcel·la
  
(5) Polígon
  
(6) Superfície afectada (Ha)
  
(7) Tipus